Predkladacia  správa

	Informácia k návrhu Záverečného účtu kapitoly MVRR SR za rok 2008 je predkladaná na základe § 29 ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

	Predkladaný materiál obsahuje súhrnný prehľad o hospodárení kapitoly MVRR SR        s rozpočtovými príjmami a  rozpočtovými a mimorozpočtovými výdavkami kapitoly MVRR SR v priebehu roka 2008 v členení za ústredný orgán MVRR SR vrátane vnútornej organizačnej jednotky – Agentúry na podporu regionálneho rozvoja a za organizácie v pôsobnosti kapitoly MVRR SR, v členení podľa platnej zdrojovej, funkčnej a ekonomickej rozpočtovej klasifikácie a podľa programov kapitoly spolu s odôvodnením vynaložených výdavkov. 

	Súčasťou návrhu Záverečného účtu kapitoly MVRR SR za rok 2008 je aj návrh Záverečného účtu Štátneho fondu rozvoja bývania za rok 2008.

	Obsah a štruktúra materiálu je spracovaná v zmysle Smernice Ministerstva financií Slovenskej republiky z 13. januára 2009 č. MF/8208/2009-311 na vypracovanie záverečných účtov kapitol štátneho rozpočtu, štátnych fondov a na vypracovanie návrhu záverečného účtu verejnej správy Slovenskej republiky.

	Vzhľadom na informatívnu povahu materiál nebol predmetom pripomienkového konania a neobsahuje Doložku finančných, ekonomických, environmentálnych vplyvov, vplyvov na zamestnanosť a podnikateľské prostredie.

	Informácia k návrhu Záverečného účtu MVRR SR za rok 2008 bude prerokovávaná vo výbore NR SR pre verejnú správu a regionálny rozvoj, výbore NR SR pre hospodársku politiku a vo výbore NR SR pre sociálne veci a bývanie.